cyanic-selkie/wikianc huggingface dataset:
حمزہ بن عبد المطلب
حمزہ بن عبد المطلب (پیدائش: 568ء یا 570ء– وفات: 30 مارچ 625ء) حضور صلی اللہ علیہ و آلہ و سلم کے چچا اور رضاعی بھائی ہیں دونوں نے ثوبیہ جو ابو لہب کی لونڈی تھی کا دودھ پیا تھا۔ بعثت کے چھ برس بعد جب ابوجہل حضور صلی اللہ علیہ و آلہ و سلم کی مخالفت میں حد سے تجاوز کر گیا تو حضور صلی اللہ علیہ و آلہ و سلم کی حمایت کے جوش میں اسلام قبول کر لیا۔ بے حد جری اور دلیر تھے۔ دوسرے مسلمانوں کے ساتھ مدینہ منورہ کو ہجرت کی۔ جنگ بدر میں حصہ لیا اور خوب داد شجاعت دی۔غزوہ احد میں جام شہادت نوش کی۔
نام،نسب
حمزہ نام، ابو یعلی اور ابو عمارہ کنیت، اسد اللہ لقب، آنحضرت ﷺ کے چچا تھے، ماں کی طرف سے یہ تعلق تھا کہ ان کی والدہ ہالہ بنت وہب سرور کائنات ﷺ کی والدہ حضرت آمنہ کی چچازاد بہن تھیں، پورا سلسلہ نسب یہ ہے، حمزہ بن عبدالمطلب بن ہاشم بن عبد مناف بن قصی۔
اس نسبی تعلق کے علاوہ حضرت حمزہ ؓ آپ کے رضاعی بھائی بھی تھے، یعنی ابولہب کی لونڈی حضرت ثوبیہ ؓ نے دونوں کو دودھ پلایا تھا، سن میں حضور انور ﷺ سے دو برس بڑے تھے، شمشیر زنی، تیراندازی اور پہلوانی کا بچپن ہی سے شوق تھا، سیر و شکار سے بھی غیر معمولی دلچسپی تھی؛ چنانچہ زندگی کا بڑا حصہ اسی مشغلہ میں بسر ہوا۔
اسلام
دعوتِ توحید کی صداگو ایک عرصہ سے مکہ کی گھاٹیوں میں گونج رہی تھی ، تاہم حضرت حمزہ ؓ جیسے سپاہی منش کو ان باتوں سے کیا تعلق ؟ انہیں صحرانوردی اورسیروشکار سے کب فرصت تھی۔ جو شرک و توحید کی حقانیت پر غورکرتے؛ لیکن خدا نے عجیب طرح سے ان کی رہنمائی کی،ایک روز حسب معمول شکار سے واپس آ رہے تھے کوہِ صفا کے پاس پہنچے تو ایک لونڈی نے کہا "ابو عمارہ! کاش تھوڑی دیر پہلے تم اپنے بھتیجے محمد کا حال دیکھتے ،وہ خانہ کعبہ میں اپنے مذہب کا وعظ کہہ رہے تھے کہ ابو جہل نے نہایت سخت گالیاں دیں اور بہت بری طرح ستایا، لیکن محمد ﷺ نے کچھ جواب نہ دیا اور بے بسی کے ساتھ لوٹ گئے۔ یہ سننا تھا کہ رگِ حمیت میں جوش آگیا،تیزی کے ساتھ خانہ کعبہ کی طرف بڑھے، ان کا قاعدہ تھا کہ شکار سے واپس آتے ہوئے کوئی راہ میں مل جاتا تو کھڑے ہوکر ضرور اس سے دو دو باتیں کرلیتے تھے،لیکن اس وقت جوشِ انتقام نے مغضوب الغضب کر دیا تھا، کسی طرف متوجہ نہ ہوئے اورسیدھے خانہ کعبہ پہنچ کر ابو جہل کے سر پر زور سے اپنی کمان دے ماری۔ جس سے وہ زخمی ہو گیا، یہ دیکھ کر بنی مخزوم کے چند آدمی ابو جہل کی مدد کے لیے دوڑے ہوئے آئے اور بولے حمزہ شاید تم بھی بددین ہو گئے ہو فرمایا"جب اس کی حقانیت مجھ پر ظاہر ہو گئی تو کون سی چیز مجھے اس سے باز رکھ سکتی ہے؟۔ ہاں! میں گواہی دیتا ہوں کہ محمد ﷺ خدا کے رسول ﷺ ہیں اور جو کچھ وہ کہتے ہیں سب حق ہے،خدا کی قسم اب میں اس سے پھر نہیں سکتا، اگر تم سچے ہو تو مجھے روک کر دیکھ لو ابو جہل نے کہا ابو عمارہ کو چھوڑ دو خدا کی قسم میں نے ابھی اس کے بھتیجے کو سخت گالیاں دی ہیں۔
یہ اسلام کا وہ زمانہ تھا کہ آنحضرت ﷺ ارقم بن ابی ارقم کے مکان میں پناہ گزین تھے اور مومنین کا حلقہ صرف چند کمزورناتواں ہستیوں پر محدود تھا،لیکن حضرت حمزہ ؓ کے اضافہ سے دفعۃً حالت بدل گئی اورکفار کی مطلق العنان دست درازیوں اور ایذا رسانیوں کا سدِ باب ہو گیا،کیونکہ ان کی شجاعت وجانبازی کا تمام مکہ لوہا مانتا تھا۔
حضرت امیر حمزہ ؓ کے اسلام لانے کے بعد ایک روز حضرت عمرؓ نے آستانہ نبوی ﷺ پر دستک دی ،چونکہ شمشیر بکف تھے، اس لیے صحابہ کرام کو تردد ہوا؛لیکن اس شیرخدانے کہا،کچھ مضائقہ نہیں آنے دو اگر مخلصانہ آیا ہے تو بہتر ورنہ اسی کی تلوار سے اس کا سر قلم کردوں گا !غرض وہ اندر داخل ہوئے اورکلمہ توحید ان کی زبان پر تھا اور مسلمان جوشِ مسرت سے اللہ اکبر کے نعرے بلند کر رہے تھے۔
مواخات
مکہ کی مواخات میں حضرت خیرالانام ﷺ کے محبوب غلام حضرت زید بن حارثہ ؓ ، حمزہ ؓ بن عبد المطلب کے اسلامی بھائی قرار پائے،ان کو حضرت زید ؓ سے اس قدر محبت ہو گئی تھی کہ غزوات میں تشریف لے جاتے تو ان ہی کو ہر قسم کی وصیت کرجاتے تھے۔
ہجرت
بعثت کے تیرہویں سال تمام صحابہ کرام ؓ کے ساتھ ہجرت کرکے مدینہ المنورہ پہنچے، جہاں ان کو زور بازو اورخداداد شجاعت کے جوہر دکھانے کا نہایت اچھا موقع ہاتھ آیا،چنانچہ پہلا اسلامی پھر یرا ان ہی کو عنایت ہوا اور تین آدمیوں کے ساتھ ساحلی علاقہ کی طرف روانہ کیے گئے کہ قریشی قافلوں کے سدِّ راہ ہوں ،غرض وہاں پہنچ کر ابو جہل کے قافلہ سے جس میں تین سو سوار تھے مڈ بھیڑ ہوئی اور طرفین نے جنگ کے لیے صف بندی کی،لیکن مجدی بن عمرو الجہنی نے بیچ بچاؤ کرکے لڑائی روک دی اورحضرت امیر حمزہ ؓ بغیر کشت وخون واپس آئے۔
غزوات
اسی سال ماہ صفر میں خود سرورِ کائنات ﷺ نے سب سے پہلی دفعہ تقریبا ساٹھ صحابہ کرام ؓ کے ساتھ قریش مکہ کی نقل وحرکت میں سدراہ ہونے کے لیے ابوا پر فوج کشی فرمائی، حضرت حمزہ ؓ علمبردار تھے اور تمام فوج کی کمان ان کے ہاتھ میں تھی،لیکن قریش کا قافلہ آگے بڑھ چکا تھا، اس لیے جنگ وجدل کا موقع پیش نہ آیا ؛تاہم اس مہم کا سب سے زیادہ نتیجہ خیز اثر یہ تھا کہ بنو خمرہ سے ایک دوستانہ معاہدہ طے پاگیا۔ اسی طرح 2ھ میں غزوۂ عشیرہ پیش آیا،اس میں بھی علمبرداری کا طرۂ افتخار حضرت امیر حمزہ ؓ کے دستارفضل وکمال پر آویزاں تھا، لیکن اس دفعہ بھی کوئی جنگ واقع نہ ہوئی اور صرف بنی مدلج سے امداد باہمی کا ایک عہد نامہ طے پایا۔
غزوۂ بدر
اسی سال بدر کا مشہور معرکہ پیش آیا،صف آرائی کے بعد عتبہ،شیبہ،اور ولید نے کفار کی طرف سے نکل کر مبارز طلبی کی تو غازیانِ دین میں سے چند انصاری نوجوان مقابلہ کے لیے آگے بڑھے ؛لیکن عتبہ نے پکار کر کہا"محمد ﷺ !ہم نا جنسوں سے نہیں لڑسکتے،ہمارے مقابل والوں کو بھیجو ارشاد ہوا حمزہ ؓ، علی ؓ، عبیدہ ؓ،اٹھو اورآگے بڑھو حکم کی دیر تھی کہ یہ تینوں نبرد آزما بہادر نیز ے ہلاتے ہوئے اپنے حریف کے مقابل جاکھڑے ہوئے،حضرت حمزہ ؓ نے پہلے ہی حملہ میں عتبہ کو واصل جہنم کیا، حضرت علی ؓ بھی اپنے حریف پر غالب آئے،لیکن حضرت ابو عبیدہ ؓ اور ولید میں دیر تک کشمکش جاری رہی، وہ زخمی ہو گئے تو ان دونوں نے ایک ساتھ حملہ کرکے اس کو تہ تیغ کر دیا،
یہ دیکھ کر طعیمہ بن عدی جوشِ انتقام میں آگے بڑھا؛ لیکن شیر خدانے ایک ہی وار میں اس کو بھی ڈھیر کر دیا، مشرکین نے طیش میں آکر عام ہلہ کر دیا، دوسری طرف سے مجاہدین اسلام بھی اپنے دلاوروں کو نرغہ میں دیکھ کر ٹوٹ پڑے،نہایت گھمسان کارن پڑا، اسد اللہ حمزہ ؓ کے دستار پر شتر مرغ کی کلغی تھی اس لیے جس طرف گھس جاتے تھے صاف نظر آتے تھے،دونوں ہاتھ میں تلوار تھی اورمردانہ وار دودستی حملوں سے پرے کا پراصاف کر رہے تھے،غرض جب تھوڑی دیر میں غنیم بہت سے قیدی اور مال غنیمت چھوڑ کر بھاگ کھڑا ہوا تو بعض قیدیوں نے پوچھا، یہ کلغی لگائے کون ہے؟ لوگوں نے کہا حمزہ ؓ بولے ، آج ہم کو سب سے زیادہ نقصان اسی نے پہنچایا۔
غزوۂ بنی قینقاع
بنو قینقاع نام کی اطرافِ مدینہ میں یہودیوں کی ایک جماعت تھی،چونکہ یہ عبد اللہ بن ابی سلول کے حلیف تھے،اس لیے رسول اللہ ﷺ سے دوستانہ معاہدہ طے پاگیا تھا،لیکن غزوۂ بدر کی کامیابی نے ان کے دلوں میں رشک وحسد کی آگ بھڑکادی، اورعلانیہ سرکشی پر آمادہ ہو گئے،چنانچہ آنحضرت ﷺ نے اس عہد شکنی کے باعث اسی سال ماہ شوال میں ان پر فوج کشی فرمائی اور بزور اطرافِ مدینہ سے جلاوطن کر دیا، حضرت حمزہ ؓ اس معرکہ میں علمبرداری کے منصب پر مامور تھے۔
غزوۂ اُحد
بدر کی شکست فاش نے مشرکین قریش کے تو سنِ غیرت کے لیے تازیانہ کاکام کیا اور جوشِ انتقام سے برانگیختہ ہوکر 3ھ میں قریش کا سیلاب عظیم پھر مدینہ کی طرف بڑھا،حضرت سرورِ کائنات ﷺ نے اپنے جان نثاروں کے ساتھ نکل کر کوہِ اُحد کے دامن میں اس کو روکا، 7 شوال ہفتہ کے دن لڑائی شروع ہوئی کفار کی طرف سے سباع نے بڑھ کر مبارز طلبی کی تو حضرت امیر حمزہ ؓ اپنی شمشیرخار اشگاف تو لتے ہوئے میدان میں آئے اور للکار کر کہا اے سباع!اے ام انمار مضغہ نجس کے بچے! کیا تو خدا اور اس کے رسول سے لڑنے آیا ہے یہ کہہ کر اس زور سے حملہ کیا کہ ایک ہی وار میں اس کا کام تمام ہو گیا، اس کے بعد گھمسان کی جنگ شروع ہوئی اس شیرخدانے دوبارہ کفر کے ٹڈی دل میں گھس کر کشتوں کے پشتے لگادیئے اورجس طرف جھک پڑے صفیں کی صفیں الٹ دیں،غرض اس جوش سے لڑے کہ تنہا تیس کافروں کو واصلِ جہنم کر دیا۔
شہادت
حضرت امیر حمزہ ؓ نے چونکہ جنگ بدر میں چن چن کر اکثر صنادید قریش کو تہ تیغ کیا تھا اس لیے تمام مشرکین قریش سب سے زیادہ ان کے خون کے پیاسے تھے۔ چنانچہ جبیر بن مطعم نے ایک غلام کو جس کا نام وحشی تھا، اپنے چچا طعیمہ بن عدی کے انتقام پر خاص طور سے تیار کیا تھا اور اس صلہ میں آزادی کا لالچ دلایا تھا،غرض وہ جنگ اُحد کے موقع پر ایک چٹان کے پیچھے گھات میں بیٹھا ہوا حضرت حمزہ ؓ کا انتظار کررہا تھا۔ اتفاقاً وہ ایک دفعہ قریب سے گذرے تو اس نے اچانک اس زور سے اپنا نیزہ  پھینک کر مارا کہ آر پار ہو گیا  پھر بھی آپ وحشی کی طرف شیر کی طرح جھپٹے مگر زخموں سے نڈھال ہوکر گرپڑے، اس شیر خدا کی شہادت پر کفار کی عورتوں نے خوشی و مسرت کے ترانے گائے، ابوسفیان کی بیوی ہندہ بنت عتبہ نے ناک کان کاٹ کر زیور بنائے،نیز شکم چاک کرکے جگر نکالا اورچباچبا کر تھوک دیا،حضرت سرورِ کائنات صلی اللہ علیہ وسلم نے سنا تو پوچھا،کیا اس نے کچھ کھایا بھی ہے،لوگوں نے عرض کیا نہیں فرمایا، خدا حمزہ ؓ کے کسی جزوکو جہنم میں داخل ہونے نہ دینا۔
تجہیز وتکفین
اختتام جنگ کے بعد شہدائے اسلام کی تجہیز و تکفین شروع ہوئی، حضرت سرورِ کائنات ﷺ اپنے عم محترم کی لاش پر تشریف لائے،چونکہ ہندہ نے ناک کان کاٹ کر نہایت دردناک صورت بنادی تھی،اس لیے یہ منظر دیکھ کر بے اختیار دل بھر آیا،اور مخاطب ہوکر فرمایا تم پرخدا کی رحمت ہے،کیونکہ تم رشتہ داروں کا سب سے زیادہ خیال رکھتے تھے۔نیک کاموں میں پیش پیش رہتے تھے، اگر مجھے صفیہ کے رنج و غم کا خیال نہ ہوتا تو میں تمہیں اسی طرح چھوڑ دیتا کہ درند اور پرند کھاجائیں،اورتم قیامت میں ان ہی کے شکم سے اُٹھائے جاؤ،خدا کی قسم مجھ پر تمہارا انتقام واجب ہے،میں تمہارے عوض ستر کافروں کا مثلہ کروں گا،لیکن تھوڑی دیر کے بعدوحی الہی نے اس ناجائز انتقام کی ممانعت کردی، اس لیے کفارۂ یمین ادا کر کے صبرو شکیبائی اختیار فرمائی۔
آنحضرت ﷺ کا حزن وملال
سرورِکائنات ﷺ کو اس سانحہ پر شدید قلق تھا،مدینہ منورہ تشریف لائے اور بنی عبداشہل کی عورتوں کو اپنے اپنے اعزہ واقارب پر روتے سنا تو فرمایا،افسوس!حمزہ ؓ کے لیے رونے والیاں بھی نہیں ،انصار نے یہ سن کر اپنی عورتوں کو آستانہ نبوت پر بھیج دیا،جنھوں نے نہایت رقت آمیز طریقہ سے سیدالشہداء ؓ پر گریہ وزاری شروع کی،اسی حالت میں آنحضرت ﷺ کی آنکھ لگ گئی،کچھ دیر کے بعد بیدار ہوئے تودیکھا کہ وہ اب تک رورہی ہیں،فرمایا کیا خوب یہ سب اب تک یہیں بیٹھی رو رہی ہیں،انہیں حکم دو کہ واپس جائیں اورآج کے بعد پھر کسی مرنے والے پر نہ روئیں،بیان کیا جاتا ہے کہ اس وقت سے مدینہ کی عورتوں کا یہ دستور ہو گیا تھا کہ جب وہ کسی پر روتی تھیں تو پہلے حضرت امیر حمزہ ؓ پر دوآنسو بہالیتی تھیں۔
اخلاق
حضرت امیر حمزہ ؓ کے اخلاق میں سپاہیانہ خصائل نہایت نمایاں تھے،شجاعت جانبازی اوربہادری ان کے مخصوص اوصاف تھے،مزاج قدرۃ تیز وتند تھا،شراب حرام ہونے سے پہلے اس کے عادی تھے،ایک دفعہ ایک انصار کے میخانہ میں صحبت احباب گرم تھی اور دور ساغر کے ساتھ ایک رقاصہ کی خوش الحان راگنیوں سے محفل کا رنگ جما ہوا تھا۔اسی حالت میں اس نے دو اونٹوں کی طرف اشارہ کرکے جوسامنے بندے ہوئے تھے یہ مصرع پڑھا۔ الایاحمزۃ للشرف النواء
حضرت حمزہ ؓ نشہ کی مدہوشی میں بے اختیار کودے اوردونوں کے جگر اور کوہان کاٹ لائے،یہ اونٹ حضرت علی ؓ کے تھے،انہوں نے یہ حال دیکھا تو آبدیدہ ہوکر دربارِ نبوت میں شکایت کی،آنحضرت ﷺ ان کو اورحضرت زید بن حارثہ کو ساتھ لیے ہوئے اس وقت اس محفل طرب میں تشریف لائے،اور حضرت حمزہ ؓ کو ملامت فرمانے لگے،لیکن یہاں ہوش وحواس پر نشہ کا قبضہ ہوچکا تھا، انہوں نے یک دفعہ سر سے پاؤں تک آنحضرت ﷺ کو گھور کر دیکھا اور آنکھیں لال پیلی کرکے بولے"تم سب میرے باپ کے غلام ہو،آپ نے مدہوشی کی یہ کیفیت دیکھی تو الٹے پاؤں لوٹ آئے۔
حضرت امیر حمزہ ؓ رشتہ داروں کے ساتھ حسن سلوک اورتمام نیک کاموں میں ہمیشہ پیش پیش رہتے تھے،چنانچہ شہادت کے بعدآنحضرت ﷺ نے ان کی لاش سے مخاطب ہوکر اس طرح ان محاسن کی داددی تھی۔ رحمۃ اللہ علیک فانک کنت ماعلمت وصولا للرحم فعولاللخیرات تم پر خدا کی رحمت ہو کیونکہ جہاں تک مجھے معلوم ہے تم قرابت داروں کا سب سے زیادہ خیال رکھتے تھے،نیک کاموں میں پیش پیش رہتے تھے۔
ازواج واولاد
حضرت حمزہ ؓ نے متعدد شادیاں کیں،بیویوں کے نام یہ ہیں، بنت الملہ،خولہ بنت قیس،سلمی بنت عمیس، ان میں سے ہر ایک کے بطن سے اولاد ہوئی،لڑکوں کے نام یہ ہیں، ابویعلیٰ، عامر، عمارہ، آخرالذکر دونوں لاولد فوت ہوئے، ابویعلی سے چند اولادیں ہوئیں لیکن وہ سب بچپن ہی میں قضا کرگئیں،اس طرح حضرت حمزہ ؓ کا سلسلہ نسل شروع ہی میں منقطع ہو گیا۔
سلمی بنت عمیس کے بطن سے امامہ نامی ایک لڑکی بھی تھی، فتح مکہ کے بعد رسول اللہ ﷺ نے مراجعت فرمائی تو بھائی بھائی کہہ کر اس نے پیچھا کیا،حضرت حمزہ ؓ کے رشتہ داروں میں سے حضرت علی ؓ، حضرت جعفر ؓ اورحضرت زید بن حارثہ ؓ نے ان کو اپنی اپنی تربیت میں لینے کا دعویٰ پیش کیا،لیکن آپ نے حضرت جعفر ؓ کے حق میں فیصلہ دیا؛ کیونکہ ان کی بیوی اسماء بنت عمیس امامہ کی حقیقی خالہ تھیں، حضرت علی ؓ نے آنحضرت ﷺ کو امامہ سے شادی کرلینے کی ترغیب دی تھی، لیکن آپ نے انکار کردیااورفرمایا حمزہ ؓ میرے رضاعی بھائی تھے۔
ٹم رچی (کرکٹر)
ٹم رچی (پیدائش: 10 جنوری 1964ء) نیوزی لینڈ کے کرکٹر ہیں۔ انہوں نے 1982ء سے 1991ء تک ویلنگٹن کے لیے 59 فرسٹ کلاس اور 31 لسٹ اے میچ کھیلے۔
حوالہ جات
زمرہ:کرائسٹ چرچ کے کھلاڑی زمرہ:ویلنگٹن کے کرکٹ کھلاڑی زمرہ:نیوزی لینڈ کے کرکٹ کھلاڑی زمرہ:بقید حیات شخصیات زمرہ:1964ء کی پیدائشیں
عظیم طاقتوں کا عروج و زوال
عظیم طاقتوں کا عروج و زوال پال کینیڈی کی انگریزی کتاب ہے۔
فہرست عنوانات
کتاب کو تین حصوں اور آٹھ ابواب میں تقسیم کیا گیا ہے۔
مرکزی خیال
یہ کتاب پچھلے پانچ سو سال میں موجود بڑی طاقتوں کے عروج و زوال کا تجزیہ کرتی ہے، اس میں فقط سیاسی اور فوجی طاقت کا جائزہ نہیں بلکہ اقتصادی اثرات کا بھی بغور جائزہ لیا گیا ہے۔ کتاب کے ابتدائیہ میں پال کینیڈی خود کتاب کا موضوع اقتصادیات اور فوجی لائحہ عمل کا باہمی عمل ہے۔ کتاب کا محور یورپ ہے گو ایشیا اور امریکا پر بھی تفصیلی گفتگو کی گئی ہے۔
کتاب کے آخری باب میں اکیسویں صدی میں امکانات کا جائزہ لیا گیا ہے۔ اس میں عوامی جمہوریہ چین میں اصلاحات اور ترقی کا جائزہ لیا گیا جو انتہائی شاندار ہے اور مصنف کا کہنا ہے کہ ڈینگ ژیاؤپنگ کی قیادت کا یہ دور اسی طرح دیکھا جائے گا جیسے مور خین نے کولبرٹ کے فرانس اور میجی اصلاحات کے بعد جاپان کو دیکھا تھا۔
کتاب کے اعزاز اور فروخت کا ڈیٹا
کتاب عظیم طاقتوں کا عروج و زوال  تاریخ دان پال کینیڈی کی آٹھوین اور سب سے معروف کتاب ہے۔ 1988 میں یہ ہارڈ کور کتابوں کی بہترین فروخت  کی فہرست میں میں چھٹے نمبر تک بھی پہنچی۔ 1988 میں ہی اس کتاب کے لیے وولفسن ہسٹری پرائز سے نوازا گیا۔
حوالہ جات
زمرہ:1987ء کی کتابیں زمرہ:پال کینیڈی کی کتابیں زمرہ:تاریخ بین الاقوامی تعلقات زمرہ:تہذیب سے متعلق کتابیں زمرہ:رینڈم ہاؤس کی کتابیں زمرہ:1987ء کی غیر افسانوی کتب زمرہ:ویکی ڈیٹا سے مطابقت رکھنے والی مختصر تفصیل
یورپی بائیں کی جماعت
یورپی بائیں کی جماعت (Party of the European Left) جسے عام طور پر یورپی بائیں (European Left) بھی کہا جاتا ہے ایک یورپی سیاسی جماعت ہے جو یورپی یونین اور دیگر یورپی ممالک میں جمہوریت پسند سوشلسٹ اور اشتمالیت پسند تنظیم کے طور پر کام کرتی ہے۔
بیرونی روابط
زمرہ:یورپی بائیں کی جماعت زمرہ:2004ء میں قائم ہونے والی سیاسی جماعتیں زمرہ:یورپ میں 2004ء کی تاسیسات زمرہ:بیلجیم میں قائم بین الاقوامی تنظیمیں زمرہ:ویکی ڈیٹا سے مطابقت رکھنے والی مختصر تفصیل
حب احمر
وجہ تسمیہ
حب احمر کا ایک جزء شنگرف ہے جس کی وجہ سے اِس کی رنگت سُرخ ہو جاتی ہے اِسی مناسبت سے اِس کا نام حب احمر رکھا گیا۔
جزءِ خاص
سم الفار
دیگر اجزاء مع طریقۂ تیاری
سم الفار، ہڑتال طبقی، شنگرف ۱۵ گرام، لیمون کاغذی، آب ادرک تازہ ۱۲۵ ملی لیٹر میں اچھی طرح کھرل کر کے مونگ کے برابر گولیاں بنائیں۔ ٍٍٍٍٍٍٍٍٍٍٍٍٍٍٍ
مضر اثرات
اِس سے بھوک میں کمی واقع ہو جاتی ہے۔ اِس نسخہ میں اگر گندھک املسارمدبر ۱۵ گرام کا اِضافہ کر لیں تو بھوک کی کمی اور قبض کی شکایت نہیں رہتی۔
مقدار خوراک
ایک تا ۲ گولی ، ہمراہ شیر گاؤ۔
بیرونی روابط
زمرہ:فرہنگ اصطلاحات زمرہ:طب یونانی زمرہ:فرہنگ اصطلاحات طب یونانی
ناکھون پھانوم صوبہ
ناکھون پھانوم صوبہ تھائی لینڈ کا ایک تھائی لینڈ کے صوبے جو تھائی لینڈ میں واقع ہے۔
تفصیلات
ناکھون پھانوم صوبہ کا رقبہ 5,512.7 مربع کیلومیٹر ہے اور اس کی مجموعی آبادی 713,341 افراد پر مشتمل ہے۔
حوالہ جات
زمرہ:ناکھون پھانوم صوبہ زمرہ:ایسان زمرہ:تھائی لینڈ کے صوبے زمرہ:Short description is different from Wikidata
لاموینی، مینے
لاموینی، مینے ریاستہائے متحدہ امریکا کا ایک رہائشی علاقہ جو مینے میں واقع ہے۔
تفصیلات
لاموینی، مینے کا رقبہ 64.93 مربع کیلومیٹر ہے اور اس کی مجموعی آبادی 1,602 افراد پر مشتمل ہے اور 45 میٹر سطح دریا سے بلندی پر واقع ہے۔
حوالہ جات
زمرہ:مینے کے قصبہ جات زمرہ:Short description is different from Wikidata
کھچیاں (فیصل آباد)
کھچیاں ضلع فیصل آباد کی تحصیل چک جھمرہ میں چنیوٹ، چک جھمرہ روڈ پر واقع ایک گاؤں ہے۔ یہ تحصیل چک جھمرہ کی یونین کونسل نمبر 04 کا ہیڈکوارٹر بھی ہے۔ اور فیصل آباد، پنڈی بھٹیاں موٹروے ایم4 کے ڈپٹی والا انٹرچینج سے 4 کلومیٹر دور ہے۔
پٹھان بستی
افغانستان میں جنگی حالات کی وجہ سے کئی افغان مہاجرین نے کھچیاں میں پناہ لی اور کھچی حضرات نے زندہ دلی سے انہیں رہنے کے لیے جگہ دی۔اب بھی تمام مہاجرین نہر کنارے مقیم ہیں۔
حوالہ جات
زمرہ:ضلع فیصل آباد کی یونین کونسلیں زمرہ:ضلع فیصل آباد کے آباد مقامات زمرہ:جغرافیہ ضلع فیصل آباد کے نامکمل مضامین زمرہ:ضلع فیصل آباد کے گاؤں زمرہ:ضلع چنیوٹ کی یونین کونسلیں زمرہ:ضلع چنیوٹ کے آباد مقامات
زما ارمان
زما ارمان (اردو: میری خواہش) ایک 2013ء کی پاکستانی پشتو زبان کی فلم ہے، فلم کے ہدایتکار لیاقت علی خان، جبکہ فلم کے مرکزی کردارو میں ارباز خان، صوبیہ خان، جھانگیر خان جانی اور آصف خان ہے۔‎ ‎
حوالہ جات
زمرہ:پشتو زبان کی فلمیں زمرہ:پشتو فلمیں زمرہ:2013ء کی پاکستانی فلمیں
سینٹ-نکولس، اوستا ویلی
سینٹ-نکولس، اوستا ویلی اطالیہ کا ایک کمونے جو وادی آوستہ میں واقع ہے۔
تفصیلات
سینٹ-نکولس، اوستا ویلی کا رقبہ 15 مربع کیلومیٹر ہے اور اس کی مجموعی آبادی 313 افراد پر مشتمل ہے۔
حوالہ جات
زمرہ:Short description is different from Wikidata
آرلنگٹن، نیبراسکا
آرلنگٹن، نیبراسکا ریاستہائے متحدہ امریکا کا ایک رہائشی علاقہ جو نیبراسکا میں واقع ہے۔
تفصیلات
آرلنگٹن، نیبراسکا کا رقبہ 1.55 مربع کیلومیٹر ہے اور اس کی مجموعی آبادی 1,243 افراد پر مشتمل ہے اور 362 میٹر سطح دریا سے بلندی پر واقع ہے۔
حوالہ جات
زمرہ:نیبراسکا کے گاؤں
روحی بانو
روحی بانو (پیدائش: 10 اگست 1951ء— وفات: 25 جنوری 2019ء) پاکستان کی مشہور اداکارہ تھیں۔ وہ 1970ء اور 1980ء کے عشروں میں پاکستان ڈراموں کی مقبول ترین اداکارہ تھیں۔ وہ کرن کہانی، زرد گلاب اور دروازہ میں اپنے کرداروں کے حوالے سے جانی جاتی ہیں۔
ذاتی زندگی
روحی بانو 10 اگست 1951ء کو کراچی میں پیدا ہوئیں ۔ اُن کے والد طبلہ نواز استاد اللہ رکھا تھے اور ہندوستانی موسیقار ذاکر حسین کی سوتیلی بہن تھیں ۔ روحی بانو دو دفعہ شادی کے بندھن میں بندھیں ۔
کیریئر
روحی بانو نے گورنمنٹ کالج لاہور سے نفسیات میں ماسٹر کی ڈگری حاصل کرنے کے دوران ٹی وی پر کام کرنا شروع کیا۔ روحی بانو ٹی وی کی اولین اداکاروں میں سے ایک ہیں اور ایک رائے کے مطابق "روحی بانو نے پاکستان میں ٹی وی انڈسٹری کی پیدائش کی گواہ ہیں"۔
روحی بانو 1970ء سے 1980ء کے عشرے تک کرن کہانی، زرد گلاب، دروازہ اور دیگر بے شمار مقبول ڈراموں میں بطور یادگاری کردار کام کیا۔ ان کے کل ڈراموں کی تعداد 150 کے قریب ہے۔ 1981ء میں حکومت پاکستان کی جانب سے اُنہیں صدارتی تمغائے حسن کارکردگی سے نوازا گیا۔ انھیں پی ٹی وی کی طرف سے نگار ایوارڈ بھی ملا۔ اس کے علاوہ گریجویٹ ایوارڈ، لکس لائف ٹائم اچیومنٹ ایوارڈ بھی ملا۔
وفات
2005ء میں روحی بانو کے 20 سالہ بیٹے کو کسی نے قتل کر دیا تھا، جس کے باعث وہ اپنا ذہنی توازن کھو بیٹھیں۔ طویل علالت کے بعد وہ کئی بار عوام میں سامنے تو آئیں مگر اپنی اِسی کیفیت کے سبب زیادہ دیر عوام سے دور ہی رہیں۔
15 جنوری 2019ء کو اُنہیں طبیعت ناساز ہونے کے بعد وینٹی لیٹر پر لگا دیا گیا جہاں 10 دن کے بعد وہ استنبول کے ایک مقامی ہسپتال میں 25 جنوری 2019ء کو انتقال کرگئیں۔
حوالہ جات
زمرہ:1951ء کی پیدائشیں زمرہ:2019ء کی وفیات زمرہ:بیسویں صدی کی پاکستانی اداکارائیں زمرہ:پاکستانی اداکارائیں زمرہ:پی ٹی وی اعزاز یافتہ زمرہ:تمغائے حسن کارکردگی وصول کنندگان زمرہ:فضلا گورنمنٹ کالج یونیورسٹی لاہور زمرہ:کراچی کی شخصیات زمرہ:نگار اعزاز جیتنے والی شخصیات زمرہ:وفیات بسبب گردی کمزوری زمرہ:اکیسویں صدی کی پاکستانی اداکارائیں زمرہ:پاکستانی فلمی اداکارائیں زمرہ:پاکستانی ٹیلی ویژن اداکارائیں زمرہ:پنجابی شخصیات زمرہ:اردو سنیما میں اداکارائیں زمرہ:ہم ایوارڈز جیتنے والی شخصیات زمرہ:پاکستانی ماڈل خواتین
مدیدی سمتیہ
ایسے سمتیہ کا مجموعہ، جن کے لکیری جوڑ سے سمتیہ مکاں کا کوئی بھی سمتیہ بن جاتا ہو، اس فضاء کے لیے مدیدی سمتیہ (spanning vectors) کا مجموعہ کہلاتا ہے۔ شکل 4 میں کا مستوی دکھایا گیا ہے۔ سرخ دھُرا (axis) پر واقعہ سمتیہ
اور
(شکل 4 میں سرخ نکتے) کے قدرتی بنیاد سمتیہ کہلاتے ہیں، کیونکہ  فضاء کا کوئی بھی نکتہ ان دو سمتیوں کے لکیری تولیف کے طور پر لکھا جا سکتا ہے۔ مثلاً نکتہ(x,y) یوں لکھ سکتے ہیں:
غور کرو کہ سرخ دھُرا کی بجائے ہم سبز دھُرا بھی استعمال کر سکتے ہیں۔ اس کے لیے شکل 4 میں سبز نکتوں سے دو سمتیہ دکھائے گئے ہیں، جو (سرخ دھُرا کے حوالے سے ) یوں ہیں:
اب نکتہ (x,y) کو ان سبز سمتیہ کے لکیری تولیف کے طور پر یوں لکھا جا سکتا ہے:
یعنی سرخ دھرا کے نکتہ (x,y) کو سبز دھرا میں نکتہ (a,b) کہا جائے گا۔ دوسرے الفاظ میں جو نکتہ مدیدی سمتیہ e0, e1 کے حوالے سے (x=0.8, y=1.4) تھا، وہی نکتہ مدیدی سمتیہ v0, v1  کے حوالے سے (a=1.56, b=0.42) کہلائے گا۔
اب e0, e1, v0, v1 بھی ایک مدیدی سمتیہ کا مجموعہ ہے۔ اس مجموعہ کی مدد سے ہم اسی (x=0.8, y=1.4) نقطہ کو لکھ کر دیکھتے ہیں:
یا
غور کرو کہ اس میٹرکس کے ستون مدیدی سمتیہ ہیں اور ہمیں یہ یکلخت لکیری مساوات کا نظام
حل کر کے c0, c1, c2, c3 نکالنا ہیں۔ اب چونکہ مساوات صرف دو ہیں جبکہ متغیر چار، اس لیے ہم کسی بھی دو متغیر کو اپنی مرضی کی قدر دے کر باقی دو متغیر کی قدریں مساوات سے نکال سکتے ہیں۔ دوسرے الفاظ میں مساوات کے لامحدود حل ہیں، جن میں سے چند یہ ہیں: اس سے پتہ چلا کہ مدیدی سمتیہe0, e1, v0, v1 کے حوالہ سے نکات کا ایک واحد روپ نہیں۔ شکل 4 سے ظاہر ہے کہ میں کوئی بھی دو سمتیہ جو آپس میں متوازی نہ ہوں، نکات کا واحد روپ نکالنے کے لیے کافی ہیں۔  میں دو سے زیادہ سمتیہ چننے سے ایک ہی نکتہ کے بہت سے روپ ممکن ہو جاتے ہیں۔ یہ بات ہمیں بنیاد سمتیہ کی طرف لے جاتی ہے۔
زمرہ:خطی الجبرا
برززننے، گمنا لبیکزا کرولیوسکا
برززننے، گمنا لبیکزا کرولیوسکا پولینڈ کا ایک رہائشی علاقہ جو Gmina Lubycza Królewska میں واقع ہے۔
تفصیلات
برززننے، گمنا لبیکزا کرولیوسکا کی مجموعی آبادی 350 افراد پر مشتمل ہے۔
حوالہ جات
زمرہ:Short description is different from Wikidata
680ء کی دہائی
ا
680ء کی دہائی زمرہ:چھوٹے پیغام خانوں کا استعمال کرنے والے مضامین زمرہ:ویکی ڈیٹا سے مطابقت رکھنے والی مختصر تفصیل
ڈیوڈ بوئل (کرکٹر)
ڈیوڈ بوئل (پیدائش: 14 فروری 1961ء) نیوزی لینڈ کے کرکٹر ہیں۔ انہوں نے 1980ء سے 1995ء تک کینٹربری کے لیے 69 فرسٹ کلاس اور 28 لسٹ اے میچ کھیلے۔
حوالہ جات
زمرہ:کرائسٹ چرچ کے کھلاڑی زمرہ:نیوزی لینڈ کے کرکٹ کھلاڑی زمرہ:بقید حیات شخصیات زمرہ:1961ء کی پیدائشیں
بنو قسی
بنو قسی (Banu Qasi) باسک بربر خاندان تھا جو نویں صدی میں بالائی ایبرو وادی کا حکمران تھا۔
حوالہ جات
زمرہ:بنو قسی زمرہ:929ء کی تحلیلات زمرہ:الاندلس زمرہ:الاندلس میں نویں صدی زمرہ:باسکی مسلم زمرہ:تاریخ باسک زمرہ:یورپ کے سابقہ ممالک زمرہ:تاریخ کاتالونیا زمرہ:سنی شاہی سلاسل
رئوی شریان
رئوی یا ریوی شریانیں (pulmonary arteries)، خون کو دل سے پھیپھڑوں کی جانب لے کر جاتی ہیں۔ یہ (ماسوائے نافی شریانوں کے ) وہ واحد شریانیں ہوتی ہیں جو غیراکسج (deoxygenated) خون کو اپنے اندر راہ فراہم کرتی ہیں جبکہ اس کے علاوہ جسم کی تمام کی تمام شریانیں صرف موکسج (oxygenated) خون رکھتی ہیں۔
نگار خانہ
زمرہ:شریانیں
690ء کی دہائی
ا
690ء کی دہائی زمرہ:چھوٹے پیغام خانوں کا استعمال کرنے والے مضامین
پہاڑ کاثرین
پہاڑ کاثرین (جبل كاثرين)، مصر کا سب سے اونچا پہاڑ ہے، جو جنوبی سینا میں شہر سینٹ کیتھرین کے قریب واقع ہےــ
بیرونی روابط
زمرہ:بلند ترین نقاط بلحاظ ملک زمرہ:پہاڑ زمرہ:مصر کے پہاڑ زمرہ:ویکی ڈیٹا سے مطابقت رکھنے والی مختصر تفصیل
نہلانگانو
نہلانگانو سوازی لینڈ کا ایک شہر جو شیزلوینی علاقہ میں واقع ہے۔
تفصیلات
نہلانگانو کی مجموعی آبادی 9,016 افراد پر مشتمل ہے اور 1,050 میٹر سطح سمندر سے بلندی پر واقع ہے۔
حوالہ جات
زمرہ:سوازی لینڈ کے نامکمل جغرافیائی مضامین زمرہ:Short description is different from Wikidata
کمپیوٹنگ
نیز دیکھیے
زمرہ:کمپیوٹنگ زمرہ:ویکی ڈیٹا سے مطابقت رکھنے والی مختصر تفصیل
البحر الرائق
البحر الرائق شرح كنز الدقائق فقہ فقہ حنفی کی بہت مستند کتاب ہے اسے شرح كنز الدقائق بھی کہا جاتا ہے
اس کے مؤلف زين الدين بن ابراہيم بن محمد،المعروف سراج الدین ابن نجیم اور ابن نجيم المصری سے بھی شہرت رکھتے ہیں ان کی تاریخ وفات: 970ھ - 1563ء ہے ان کا لقب ابو حنیفہ الثانی ہے۔ یہ تمام شروحات میں سب سے زیادہ مشہور اور مفصل ہے۔ علامہ ابن نجیم کی اس شرح میں معلومات کی کثرت اور مثالوں اور جزوی احکام کا استیعاب (احاطہ،گھیراؤ)کیا گیا ہے۔ البحرالرائق اور تبیین الحقائق شرحیں مل کر ایک دوسرے کی تکمیل کرتی ہیں کہ ایک میں استدلال اور دوسری میں مثالیں زیادہ ہیں۔
حوالہ جات
زمرہ:کتب فقہ حنفی
ٹینیسی اسٹیٹ یونیورسٹی
ٹینیسی اسٹیٹ یونیورسٹی ریاستہائے متحدہ امریکا کا ایک جامعہ، historic district in the United States، لینڈ گرانٹ یونیورسٹی، تاریخی سیاہ فام کالج اور جامعات و ریاستہائے متحدہ کا عوامی تعلیمی ادارہ جو ٹینیسی میں واقع ہے۔
حوالہ جات
زمرہ:ٹینیسی اسٹیٹ یونیورسٹی زمرہ:1912ء میں قائم ہونے والے تعلیمی ادارے زمرہ:ریاستہائے متحدہ میں تاریخی سیاہ فام کالج اور جامعات زمرہ:لینڈ گرانٹ جامعات اور کالج زمرہ:نیشویل، ٹینیسی میں جامعات و کالج زمرہ:ٹینیسی میں 1912ء کی تاسیسات زمرہ:Articles using infobox university زمرہ:Short description is different from Wikidata
ریاستی ایڈز کنٹرول سوسائٹی، مرکزی زیر انتظام علاقہ دمن و ديو
پیامات کی ترسیل
اس بات کا اندازہ لگایا گیا ہے کہ سوسائٹی کا پیغام صرف 30 سے 60 فیصد تجارتی جنسی ملازموں، نقل مقام کرنے والوں، سمندر پر کام کرنے والوں اور سمندر کے ساحل پر کام کرنے والوں تک ہی پہنچ پایا ہے۔
زیادہ خطرے والے زمرے میں شامل لوگوں کا جائزہ
اس علاقے والے زیادہ خطرے کے زمرے میں شامل لوگوں کا جائزہ 2003 میں کیا گیا جو بھارت کی اکثروبیشترایڈز کنٹرول سوسائٹیوں کے کافی بعد کیا گیا تھا۔ اس زمرہ میں شامل طبقات کا تذکرہ اوپر گزرچکا ہے۔
لائسنس یافتہ بلڈ بینکوں کی جدید کاری
دمن و دیو میں اروناچل پردیش، بہار، جموں و کشمیر، منی پور، میگھالیہ، میزورم اور ناگالینڈ جیسی ریاستوں میں لائسنس یافتہ بلڈ بینکوں کی تعداد کو قومی ایڈز کنٹرول ادارہ اور ریاستی ایڈز کنٹرول سوساٹيوں کے تال میل اور سرگرمی کی وجہ سے جدید بنائے جانے کے بعد یہ شروع کیا گیا اور مکمل کیا گیا۔
ایچ آئی وی / ایڈزمتاثرہ افراد کی دیکھ ریکھ نہ رکھنے پر تنقید
کچھ ناقدین کا خیال ہے کہ دمن و ديو اور جھارکھنڈ سمیت 10 ریاستیں ہیں جن میں اترانچل، چھتیس گڑھ، دادرا و نگر حویلی، جموں و کشمیر، پونڈیچری، میگھالیہ، مدھیہ پردیش اور بہار بھی شامل ہیں جہاں ایڈز / ایچ آئ وی متاثرہ افراد کی نگرانی پر کچھ بھی خرچ نہیں کیا ہے حالاں کہ یہاں پر ایڈز کے کئی معاملے روشنی میں آئے ہیں۔
حوالہ جات
زمرہ:ایڈز کی روک تھام میں لگی بھارتی ایجنسیاں
سینٹ-نکولس، بیلجیم
سینٹ-نکولس، بیلجیم بلجئیم کا ایک بلجئیم کی بلدیات جو لییج (صوبہ) میں واقع ہے۔
حوالہ جات
زمرہ:بیلجئیم کے آباد مقامات زمرہ:Short description is different from Wikidata
حیدرآباد علیمردانی
حیدرآباد علیمردانی ایران  کا ایک گاؤں  جو Vardasht Rural District میں واقع ہے۔
تفصیلات
حیدرآباد علیمردانی کی مجموعی آبادی 848 افراد پر مشتمل ہے۔
حوالہ جات
زمرہ:جغرافیہ شہرستان سمیرم کے نامکمل مضامین زمرہ:Short description is different from Wikidata
وفد جن
وفد جن جنات کے وفد کو کہتے ہیں۔
جنات کے قرآن کریم سننے اور اس سے متأثر ہو کر ایمان لانے اور پھر حق کی علمبرداری کرتے ہوئے اپنی قوم کو دعوت دینے کے واقعات دو جگہ بیان کیے ہیں۔ ایک سورۃ الجن میں اور دوسری سورۃ احقاف آیات 29 تا 32 میں ہیں۔
پہلا واقعہ
بخاری اور مسلم نے عبداللہ بن عباس سے روایت کیا ہے کہ رسول اللہ صلی اللہ علیہ و آلہ و سلم اپنے چند صحابہ کے ساتھ بازار عکاظ تشریف لے جا رہے تھے کہ راستے میں نخلہ کے مقام پر آپ صلی اللہ علیہ و آلہ و سلم نے صبح کی نماز پڑھائی۔ اس وقت جنوں کا ایک گروہ ادھر سے گزر رہا تھا۔ تلاوت کی آواز سن کر وہ ٹھہر گیا اور غور سے قرآن سنتا رہا۔ شدید متأثر ہونے کی وجہ سے اسلام لے آیا۔ لیکن اس کی ملاقات آنحضرت صلی اللہ علیہ وسلم سے نہیں ہوئی۔ وہ لوگ اپنے طور پر ایمان لائے اور پھر اپنی قوم میں جا کر اس واقعہ کے حوالے سے انہوں نے ایمان کی دعوت دی۔ اکثر مفسرین کا خیال ہے کہ یہ واقعہ اس وقت پیش آیا ہے جب جنات نے محسوس کیا کہ ان کی بعض آزادیوں پر پابندیاں عائد کردی گئی ہیں۔ پہلے جنات کا معمول یہ تھا کہ وہ آسمان کی طرف پرواز کرتے اور کوشش کرتے تھے کہ عالم بالا کی خبریں معلوم کریں۔ فرشتوں کی باہم گفتگو سے کسی بات کی خبر ہوجاتی تو وہ اضافوں کے ساتھ کاہنوں کو بتاتے تھے اور ان اطلاعات پر کاہنوں کا کاروبار چلتا تھا۔ اچانک انہیں محسوس ہوا کہ ہر طرف فرشتوں کے سخت پہرے لگ گئے ہیں اور شہابوں کی بارش ہو رہی ہے۔ وہ اوپر جانے کی کوشش کرتے ہیں تو فرشتوں کے پہروں کی وجہ سے اوپر جانے سے روک دیے جاتے ہیں اور اگر چوری چھپے کسی طرف سے نکلنے کا ارادہ کرتے ہیں تو ان پر شہابیے برستے ہیں۔ اس سے انھیں اندازہ ہوا کہ زمین میں ایسا کوئی واقعہ پیش آیا ہے یا آنے والا ہے جس کے لیے یہ سخت انتظامات کیے گئے ہیں۔ چنانچہ اس کی تحقیق کے لیے زمین کے مشرق اور مغرب اور ہر طرف جنات کے وفود بھیجے گئے کہ وہ حقیقت کا سراغ لگانے کی کوشش کریں۔ اسی کوشش میں وہ مقامِ نخلہ پر بھی پہنچے اور وہاں رسول اللہ صلی اللہ علیہ و آلہ و سلم اپنے صحابہ کرام کے ساتھ صبح کی نماز جماعت سے ادا کر رہے تھے۔ جنات کے اس وفد نے جب قرآن کریم سنا تو قسمیں کھا کر کہنے لگے کہ واللہ یہی کلام ہے جو ہماری اور آسمانی خبروں کے درمیان میں حائل اور مانع بنا ہے۔
لیلۃ الجن
روایاتِ حدیث میں لیلۃ الجن کا جو واقعہ مذکور ہے اس میں عبد اللہ ابن مسعود آپ صلی اللہ علیہ و آلہ و سلم کے ساتھ تھے۔ اس سے واضح طور پر معلوم ہوجاتا ہے کہ آپ صلی اللہ علیہ و آلہ و سلم جنات کو تبلیغ و دعوت کے لیے مکہ مکرمہ کے قریب ایک جنگل میں تشریف لے گئے تھے او انہیں آپ صلی اللہ علیہ و آلہ و سلم نے قرآن کریم پڑھ کر سنایا تھا اور ان کے سوالات کے جواب بھی دیے تھے۔
علامہ خفاجی کہتے ہیں احادیثِ معتبرہ سے ثابت ہوتا ہے کہ جنات کے وفود نبی کریم صلی اللہ علیہ وسلم کی خدمت میں چھ مرتبہ حاضر ہوئے۔ یقینا جنات سے آپ صلی اللہ علیہ و آلہ و سلم کی گفتگو بھی ہوئی اور آپ صلی اللہ علیہ و آلہ و سلم نے انہیں قرآن کریم بھی سنایا۔
وادی نخلہ
یہ مقام جہاں یہ واقعہ پیش آیا یا تو الزیمہ تھا یا اسیل الکبیر، کیونکہ یہ دونوں مقام وادی نخلہ میں واقع ہیں، دونوں جگہ پانی اور سرسبزی موجود ہے اور طائف سے آنے والوں کو اگر اس وادی میں پڑاؤ کرنے کی ضرورت پیش آئے تو وہ ان ہی دونوں میں سے کسی جگہ ٹھہر سکتے ہیں۔
حوالہ جات
زمرہ:وفود عرب
آرلنگٹن، نیو یارک
آرلنگٹن، نیو یارک ریاستہائے متحدہ امریکا کا ایک رہائشی علاقہ جو نیویارک میں واقع ہے۔
تفصیلات
آرلنگٹن، نیو یارک کا رقبہ 12.7 مربع کیلومیٹر ہے اور اس کی مجموعی آبادی 4,061 افراد پر مشتمل ہے اور 57 میٹر سطح دریا سے بلندی پر واقع ہے۔
حوالہ جات
زمرہ:پیکپسی، نیو یارک زمرہ:Short description is different from Wikidata
سرخ و سیاہ
سرخ و سیاہ ، فرانسیسی ادیب ستاں دال کے شہرہ آفاق ناول LE ROUGE ET LE NOIR کا اردو ترجمہ ہے۔ یہ ناول پہلی مرتبہ 1830ء میں دو جلدوں میں شائع ہوا۔ انگریزی میں یہ ناول THE RED AND THE BLACK کےنام سے شائع ہوا تھا۔ بقول سمرسٹ ماہم یہ دنیا کے دس بہترین ناولوں میں شمار کیا جا تا ہے۔ ممتاز نقاد مظفر علی سید نے اس ناول کو فرانسیسی بلکہ یورپی ادب کے پایہ بلند کا تعارفیہ قرار دیا ہے۔ اردو اور انگریزی کے علاوہ اس ناول کا دنیا کے متعدد زبانوں میں ترجمہ ہوچکا ہے۔ اس ناول میں جوان پادری کی عشقیہ وارداتوں کے روپ میں دورِ حاضر کے انسان کے دل و دماغ کا عکس پیش کیا گیا ہے۔ ازرا پاونڈ کے مطابق اس ناول میں نثر نگاری کا مرتبہ شاعری کے مرتبے سے بھی بلند ہے۔ ممتاز ادیب نقاد اور مترجم محمد حسن عسکری نے 1962ء میں اس ناول کو مکتبہ جدید کے لیے ترجمہ کیا تھا۔ بعد میں یہ ترجمہ سنگ میل پبلی کیشنز لاہور سے شائع ہوا۔
ترجمے کا فن بہت ہی احتیاط اور جان کنی کا متقاضی ہوتاہے۔ کسی ایک زبان سے دوسری زبان میں ترجمہ کرنے کے لیے مترجم کو الفاظ کے انتخاب کے لیے زبان میں مہارت اور خاص تکنیک کی ضرورت ہوتی ہے۔ کیونکہ محمد حسن عسکری ترجمہ نگاری کے ہنر وفن میں ماہر ہونے کے ساتھ ساتھ ایک افسانہ نگار، محقق اور نقاد بھی تھے۔ چنانچہ اردو ترجمہ میں طبع زاد تحریر کی سی روانی ہے۔ بقول احتشام حسین عسکری صاحب کے ترجمے میں اصل ناول کی ساری خوبیاں موجود ہیں۔
حوالہ جات
زمرہ:1830ء کے فرانسیسی ناول زمرہ:فرانسیسی تاریخی ناول زمرہ:کامنز زمرہ جس کا ربط ویکی ڈیٹا پر ہے زمرہ:ناول ترتیب پیرس زمرہ:ویکی ڈیٹا سے مطابقت رکھنے والی مختصر تفصیل
حب اذاراقی
وجہ تسمیہ
اذاراقی اس مرکب کا جزوِ خاص ہونے کی وجہ سے اِس نام سے موسوم ہے۔
استعمالات
عصبی دردوں میں مفید ہے۔ وجع المفاصل، نقرس اور تمام اوجاع بدن کو فائدہ دیتی ہے۔ عصبی امراض مثلاً فالج، لقوہ، استرخاء ، ضعف اعصاب میں بھی سُودمند ہے۔
جزءِ خاص
اذاراقی
دیگر اجزاء مع طریقۂ تیاری
دارچینی ،جائفل ، جاوتری، عود صلیب، قرنفل ہر ایک ۱۰ گرام کچلہ مدبر ۲۰ گرام۔ جملہ ادویہ کو پیس چھان کر عرق نانخواہ یا عرق پان میں خوب کھرل کریں اور چنے کے برابر گولیاں بنائیں۔
مقدار خوراک
ایک سے دو گولی ہمراہ آبِ تازہ۔
بوبی (1973ء فلم)
بوبی 1973ء کی بھارتی ہندی زبان کی میوزیکل رومانوی فلم ہے، جسے راج کپور نے پروڈیوس اور ڈائریکٹ کیا ہے، اور خواجہ احمد عباس نے اسے لکھا ہے۔ اس فلم میں راج کپور کے بیٹے، رشی کپور نے اپنے پہلے مرکزی کردار میں، ڈمپل کپاڈیا کے ساتھ اپنے پہلے کردار میں کام کیا ہے۔ یہ فلم ایک بلاک بسٹر بن گئی، 1973ء کی سب سے زیادہ کمائی کرنے والی بھارتی ہٹ، بھارتی باکس آفس پر 1970ء کی دوسری سب سے زیادہ کمائی کرنے والی فلم، اور 20 سب سے زیادہ کمائی کرنے والی بھارتی فلموں میں سے ایک۔ وقت (جب افراط زر کے لیے ایڈجسٹ کیا جائے)۔ یہ سوویت یونین میں ایک بیرون ملک بلاک بسٹر بھی بن گئی، جہاں اس نے 62.6 ملین ناظرین کو اپنی طرف متوجہ کیا، اس نے اسے سوویت یونین میں اب تک کی 20 سب سے بڑی باکس آفس ہٹ فلموں میں سے ایک بنا دیا۔
کہانی
یہ کہانی بمبئی (ممبئی) کے مختلف طبقوں کے دو نوجوانوں کے درمیان محبت کے بارے میں ہے — راجہ 'راج' ناتھ (رشی کپور)، جو ایک امیر ہندو تاجر رام ناتھ (پران) کا بیٹا ہے، اور بوبی براگانزا (ڈمپل کپاڈیا گوا کے ایک غریب مسیحی ماہی گیر جیک براگنزا (پریم ناتھ) کی بیٹی ہے۔
راج اپنے بورڈنگ اسکول سے واپس آتا ہے۔ واپسی پر، اس کے والدین اس کی سالگرہ منانے کے لیے ایک پارٹی دیتے ہیں۔ راج کی سابق گورنر مسز بریگنزا (درگا کھوٹے) اپنی پوتی بوبی کے ساتھ اسے تحفہ دینے آتی ہیں، لیکن راج کی ماں سشما ناتھ (سونیا ساہنی) مسز بریگنزا کو نظر انداز کرتی ہیں، جس کی وجہ سے وہ جلدی میں بوبی کے ساتھ پارٹی چھوڑ دیتی ہیں۔
راج اگلے دن اپنے تحائف کھولتا ہے اور اسے مسز بریگنزا کا تحفہ مل جاتا ہے، تو وہ اس سے ذاتی طور پر ملنے کا فیصلہ کرتا ہے۔ وہاں پہنچ کر، بوبی نے اس کے لیے دروازہ کھولا، اور یہ اس کے لیے پہلی نظر کی محبت ہے۔ اس دورے کے دوران، وہ اپنی کتاب کو بوبی کے ساتھ ملاتا ہے، تو وہ کتابوں کا تبادلہ کرنے کے لیے اس سے لائبریری میں جاتا ہے، اور اس سے دونوں کی دوستی شروع ہوجاتی ہے۔ راج اور بوبی فلم دیکھنے جانے کا فیصلہ کرتے ہیں، لیکن پتہ چلتا ہے کہ یہ مکمل گھر ہے۔ تب راج کو پارٹی میں جانے کا خیال آتا ہے۔ پارٹی میں بوبی راج کو سشما کی ڈانس پارٹنر نیما (ارونا ایرانی) سے نجی طور پر بات کرتے ہوئے دیکھتا ہے اور سوچتا ہے کہ وہ اس سے محبت کرتا ہے، اس لیے وہ کشمیر بھاگنے سے پہلے اپنا رشتہ توڑ لیتی ہے۔ تاہم راج کشمیر آتا ہے اور غلط فہمی کو دور کرتا ہے، اور بوبی کو اس کے ساتھ اپنے تعلقات کو دوبارہ شروع کرنے پر اکساتا ہے۔ راج کی دوستانہ طبیعت کی وجہ سے جیک اور مسز بریگنزا راج اور بوبی کے رشتے کے بہت حامی ہونے کے باوجود، راج کو معلوم ہوتا ہے کہ اس معاملے کو رام نے نرمی سے نہیں لیا، جو اپنے بیٹے کے ایک غریب مچھیرے کی بیٹی سے پیار کرنے کے خیال سے نفرت کرتا ہے۔ راج کے اصرار پر، رام جیک کو راج اور بوبی کے رشتے کی بات چیت شروع کرنے کی دعوت دیتا ہے۔ لیکن اس کے بجائے، ایک جھگڑا اس وقت بھڑک اٹھتا ہے جب رام جیک کی توہین کرتا ہے اور اس پر الزام لگاتا ہے کہ اس نے اپنے پیسوں کے لیے راج کو پھنسانے کے لیے بوبی کی خوبصورتی اور دلکشی کا استعمال کیا۔ یہاں تک کہ اس نے بوبی کو راج سے ملنے سے روکنے کے لیے جیک کو نقد رشوت کی پیشکش کی۔ جیک اس الزام سے ناراض ہو جاتا ہے اور بوبی کے ساتھ ہنسی مذاق میں جانے سے پہلے رام کی توہین کرکے جوابی کارروائی کرتا ہے، اسے راج کے ساتھ دوبارہ گھومنے سے منع کرتا ہے۔ بوبی کی حفاظت کو یقینی بنانے کے لیے، جیک اسے اور مسز بریگنزا کو گوا میں رہنے کے لیے بھیجتا ہے۔
بابی کو بھگانے پر راج رام پر ناراض ہو گیا۔ اس میں مزید شدت آگئی جب اسے معلوم ہوا کہ رام اپنے امیر والد مسٹر شرما (پنچو کپور) کے ساتھ کاروباری تعلقات قائم کرنے کے لیے الکا 'نکی' شرما (فریدہ جلال) نامی ایک ذہنی طور پر معذور امیر لڑکی سے شادی کرنے کا ارادہ رکھتا ہے۔ راج سے بھی مشورہ کیے بغیر۔ یہاں تک کہ سشما اور نیما بھی اس خیال کے حامی نہیں ہیں۔ نیما (جو اس معاملے پر راج کے ساتھ ہمدردی رکھتی ہے) کے مشورے پر راج اپنے والد سے تمام تعلقات منقطع کر لیتا ہے اور بوبی کے ساتھ دوبارہ ملنے کے لیے گوا چلا جاتا ہے، جو اس کے ساتھ بھاگ جاتی ہے۔ جیسا کہ سشما راج کو بھگانے کے لیے رام کو مورد الزام ٹھہراتی ہے، مؤخر الذکر ہر اس شخص کے لیے $25,000 کے انعام کا اعلان کرتی ہے جو راج کو تلاش کرنے میں مدد کر سکتا ہے۔ ایک مقامی اخبار پر انعام دیکھتے ہوئے راج اور بوبی کو دیکھ کر، پریم چوپڑا (پریم چوپڑا) نامی ایک مقامی لالچی غنڈے نے فیصلہ کیا کہ اسے پیسے چاہیے اس لیے وہ اور اس کے غنڈے راج اور بوبی کو اغوا کر لیتے ہیں۔ جب نوجوان فرار ہونے کی کوشش کرتے ہیں، تو پریم راج کو مارنا شروع کر دیتا ہے جب کہ اس کے غنڈے بوبی کو روکتے ہیں۔ آخر کار، جیک پریم پر حملہ کرکے بچاؤ کے لیے آتا ہے، جو اپنے غنڈوں کو جوابی کارروائی میں جیک کو مارنے کا حکم دیتا ہے۔ تاہم، اس کا مشاہدہ ایک پہنچنے والے رام اور پولیس نے کیا، جنہوں نے غصے سے مارا پیٹا اور پریم اور اس کے غنڈوں کو گرفتار کر لیا جبکہ راج اور بوبی فرار ہو گئے۔ یہ فیصلہ کرتے ہوئے کہ وہ نہیں چاہتے کہ ان کے باپ ان کے رشتے میں مزید مداخلت کریں، راج اور بوبی نے جیک کی مخالفت کرنے پر رام کو چبانے کے بعد ایک آبشار پر چھلانگ لگا کر خودکشی کرنے کی کوشش کی۔ تاہم، ایک خوفزدہ رام اور جیک نے غوطہ لگایا اور دونوں نوجوانوں کو ڈوبنے سے بچایا۔
اس جھگڑے کی حماقت کو محسوس کرنے کے بعد جس نے دونوں نوعمروں کو تقریباً موت کے منہ میں ڈال دیا، ایک پچھتاوا رام اور جیک راج اور بوبی کے رشتے کو اپنا آشیرواد دے کر اس جھگڑے کو ختم کرنے پر راضی ہو گئے، اور وعدہ کیا کہ وہ اس میں دوبارہ کبھی مداخلت نہیں کریں گے۔ ان کے تعلقات میں صلح ہونے کے بعد، نوعمر اور ان کے والد خوشی خوشی اپنے گھر والوں کے پاس واپس چلے گئے۔
حوالہ جات
زمرہ:1970ء کی دہائی کی اردو زبان کی فلمیں زمرہ:1970ء کی دہائی کی ہندی فلمیں زمرہ:1973ء کی فلمیں زمرہ:1973ء کی مزاحیہ فلمیں زمرہ:1973ء کی ڈراما فلمیں زمرہ:آر کے فلمز کی فلمیں زمرہ:بھارتی رومانوی موسیقانہ فلمیں زمرہ:جموں و کشمیر میں عکس بند فلمیں زمرہ:جموں و کشمیر میں ہونے والے واقعات پر فلمیں زمرہ:دیگر زبانوں میں دوبارہ بننے والی ہندی فلمیں زمرہ:راج کپور کی ہدایت کاری میں بننے والی فلمیں زمرہ:ممبئی میں عکس بند فلمیں زمرہ:ممبئی میں ہونے والے واقعات پر فلمیں
لامونا، واشنگٹن
تفصیلات
لامونا، واشنگٹن کی مجموعی آبادی 547.73 میٹر سطح دریا سے بلندی پر واقع ہے۔
حوالہ جات
زمرہ:واشنگٹن (ریاست) میں انانکارپوریٹڈ علاقے زمرہ:Short description is different from Wikidata
ناکھون راتچاسیما صوبہ
ناکھون راتچاسیما صوبہ تھائی لینڈ کا ایک تھائی لینڈ کے صوبے جو تھائی لینڈ میں واقع ہے۔
تفصیلات
ناکھون راتچاسیما صوبہ کا رقبہ 20,494 مربع کیلومیٹر ہے اور اس کی مجموعی آبادی 2,620,517 افراد پر مشتمل ہے۔
حوالہ جات
زمرہ:ناکھون راتچاسیما صوبہ زمرہ:ایسان زمرہ:تھائی لینڈ کے صوبے زمرہ:کامنز زمرہ جس کا ربط ویکی ڈیٹا پر ہے
الزبتھ ڈیلی
الزبتھ ڈیلی ریاستہائے متحدہ امریکا کی ایک فلمی اداکارہ ہے۔
حوالہ جات
زمرہ:1961ء کی پیدائشیں زمرہ:اکیسویں صدی کی امریکی اداکارائیں زمرہ:اکیسویں صدی کی امریکی گلوکارائیں زمرہ:اکیسویں صدی کی گلوکارائیں زمرہ:اکیسویں صدی کے امریکی گلوکار زمرہ:امریکی پاپ گلوکار زمرہ:امریکی پاپ گلوکارائیں زمرہ:امریکی رقص موسیقار زمرہ:امریکی صوتی اداکارائیں زمرہ:امریکی فلمی اداکارائیں زمرہ:امریکی گلوکار-نغمہ نگار زمرہ:امریکی گیت نگار گلوکارائیں زمرہ:امریکی ٹیلی ویژن اداکارائیں زمرہ:بقید حیات شخصیات زمرہ:بیسویں صدی کی امریکی اداکارائیں زمرہ:بیسویں صدی کی امریکی گلوکارائیں زمرہ:بیسویں صدی کی گلوکارائیں زمرہ:بیسویں صدی کے امریکی گلوکار زمرہ:کیلیفورنیا کے گلوکار زمرہ:لاس اینجلس کی اداکارائیں زمرہ:لاس اینجلس کے موسیقار زمرہ:امریکی ویڈیو گیم اداکارائیں زمرہ:Short description is different from Wikidata زمرہ:یہودی اداکارائیں زمرہ:یہودی امریکی اداکارائیں
ممشاد علوی
خواجہ ممشاد علوی دینوری آپ کا شمار جلیل القدر مشائخ و صاحبان علوم ظاہری و باطنی میں ہوتا ہے۔
ولادت
آپ ایران کے دینور علاقے میں پیدا ہوئے۔ یہاں سے عراق بغداد علم حاصل کرنے کی غرض سے گئے جو اُن دنوں علوم و فنون کا مرکز ہوا کرتا تھا اور ساری دنیا سے طلبہ یہاں آیا کرتے تھے۔ آپ دنیاوی دولت رکھتے تھے اور سخی بھی تھے لہٰذا ضرورت مندوں کا خیال رکھتے تھے۔ آپ ابو ہبیرہ بصری  کے مرید خاص تھے۔ جب مزاج پر روحانیت کا غلبہ ہوا تو تمام دولت غریبوں اور مسکینوں پر خرچ کردی۔ باطنی اشارہ پاکر ہبیرہ بصری سے بیعت کی اور عبادت و ریاضت کے بعد باطنی کمال کی تکمیل ہوئی۔ مرشد نے اپنا کمبل عطا فرمایا اور اپنا جانشین بنایا۔ آپ  کا شمار جلیل القدر مشائخ و صاحبان علوم ظاہری و باطنی میں ہوتا ہے آپ  سے عجیب و غریب کرامات ظاہر ہوئیں چنانچہ کہا جاتا ہے کے آپ  اپنی ولادت کے دن سے ہی صائم الدہر تھے اور ایام شیر خوارگی میں بھی دن کے وقت دودھ نہ پیا کرتے۔
سخاوت
ممشاد علوی دینوری ابتدائی زندگی میں بڑے صاحب ثروت اور دنیا دار تھے۔ مگر جب اللہ سے لگاؤ ہوا تو سب کچھ غریبوں میں تقسیم کر دیا۔ اور مکہ مکرمہ روانہ ہو گئے اور فرمایا کہ اے اللہ میں نے اپنے عزیزو اقارب کو تیرے سپرد کر دیا ہے۔ اب انہیں رزق دینا تیرا کام ہے۔
ایک دن دوران سفر ایک شخص کو دیکھا کہ سر پر کھانا رکھے تیز تیز جا رہا تھا۔ آپ نے پوچھا تم کون ہو اور یہ کھانا کس کے لیے ہے۔ اس شخص نے کہا میں رجال الغیب سے ہوں۔ یہ کھانا تمہارے اہل و عیال کے لیے ہے۔ مجھے اللہ نے حکم دیا ہے کہ ہر روز انہیں کھانا پہنچاؤں۔
علوی وجہ تسمیہ
تذکرۃ الاصفیاء اور مشائخ چشت کے بعض دوسرے رشحات میں لکھا ہے کہ علی دینوری اور ممشاد دینوری  دونوں ایک ہی شخصیت ہیں اور انہیں ممشاد علو دینوری  لکھا جاتا ہے لیکن دارا شکوہ کے مطابق نفحات الانس اور بعض دوسری کتب سے یہ تفہیم ہوتی ہے کہ علو دینوری  اور ممشاد دینوری  علاحدہ علاحدہ شخصیات ہیں چنانچہ دارا شکوہ نے ممشاد دینوری  کا تذکرہ سلسلہ سہروردیہ کے مشائخ عظام میں علاحدہ سے کیا ہے۔ دارا شکوہ نے انہیں سیدالطائفہ جنید بغدادی  کا مرید بتایا ہے اور ان کا سال وفات 298ھ تحریر کیا ہے۔
وصال
آپ 4 محرم الحرام 298ھ کو اس دار فانی سے رخصت ہوئے۔ آپ کی آخری آرام گاہ دینور میں ہے۔
حوالہ جات
زمرہ:چشتی شخصیات زمرہ:چشتیہ زمرہ:اولیا زمرہ:911ء کی وفیات زمرہ:نویں صدی کی عباسی شخصیات زمرہ:دسویں صدی کی عباسی شخصیات زمرہ:صوفی اولیا
فاطمہ علی
فاطمہ علی ایک پاکستانی نژاد امریکی باورچن (شیف) تھیں۔
فاطمہ کی پاکستان میں پیدائش ہوئی اور وہیں پرورش پائی، وہ پاکستان میں زیادہ عرصہ کراچی اور لاہور میں رہیں۔ وہ پاکستان کے سابق اٹارنی جنرل اشتر اوصاف علی کی بیٹی تھیں۔ انہوں نے کھانا بنانے کی تربیت اپنے والد، دادی اور خاندانی باورچی، قادر سے لی تھی۔ وہ 18 برس کی عمر میں ریاستہائے متحدہ امریکا چلی گئیں اور وہاں کلینری انسٹی ٹیوٹ آف امریکا میں داخلہ لیا۔
فاطمہ نے کلینری کیریئر کا آغاز نیو یارک سٹی میں واقع کیفے سینٹرو سے کیا۔ 2012ء میں انہوں نے فوڈ نیٹ ورک کے شو ”چوپڈ“ کا ایک ایپی سوڈ جیتا۔ انہوں نے نیو یارک میں اپنا کیریئر جاری رکھا اور میسیز اسٹیلا 34 کی نوجوان ترین ایگزیکٹو سوس شیف اور پھر لا فونڈا ڈیل سول کی ایگزیکٹو سوس شیف بن گئیں۔
2017ء میں فاطمہ نے ”ٹاپ شیف: کولوریڈو“ میں حصہ لیا۔ تاہم وہ نویں نمبر پر آئیں، ان کو پسند کیا گیا تھا۔ شو مکمل کرنے کے بعد فاطمہ کو بتایا گیا کہ وہ ہڈیوں کے کینسر میں مبتلا ہیں اور جنوری 2018ء میں ان کا علاج میموریل سلون کیٹرنگ کینسر سینٹر میں کیا گیا۔ کیموتھراپی کے بعد انہیں بتایا گیا کہ وہ اب کینسر سے نجات حاصل کر چکی ہیں۔ انہوں نے اپریل 2018ء میں پیبل بیچ فوڈ اینڈ وائن فیسٹیول میں عوام کے سامنے کھانا پکایا۔
اکتوبر 2018ء میں فاطمہ کا مرض واپس آگیا۔ بالآخر طویل عرصے تک کینسر سے مقابلہ کرنے کے بعد 29 سال کی عمر میں وہ 25 جنوری 2019ء کو وفات پا گئیں۔
حوالہ جات
زمرہ:1989ء کی پیدائشیں زمرہ:2019ء کی وفیات زمرہ:پاکستانی باورچی زمرہ:لاہور کی کاروباری شخصیات زمرہ:ریاستہائے متحدہ کو پاکستانی تارکین وطن زمرہ:کراچی گرامر اسکول کے فضلا زمرہ:کیلیفورنیا میں سرطان اموات زمرہ:اکیسویں صدی کی امریکی خواتین زمرہ:Short description is different from Wikidata
سینٹ-نکولس، پاس-دے-کلاس
سینٹ-نکولس، پاس-دے-کلاس ( فرانسیسی: Saint-Nicolas, Pas-de-Calais) فرانس کا ایک فرانسیسی کمیون جو پا دے کالے میں واقع ہے۔
تفصیلات
سینٹ-نکولس، پاس-دے-کلاس کا رقبہ 3.19 مربع کیلومیٹر ہے اور اس کی مجموعی آبادی 5,205 افراد پر مشتمل ہے اور 80 میٹر سطح دریا سے بلندی پر واقع ہے۔
حوالہ جات
زمرہ:کامنز زمرہ جس کا ربط ویکی ڈیٹا پر ہے
العنایہ
حوالہ جات
زمرہ:کتب فقہ حنفی
شاہ عبد الکریم بلڑی وارو
شاہ عبد الکریم بلڑی وارو (اردو میں بلڑی والا) (پیدائش: 20 شعبان 944ھ/20 جنوری 1538ء- وفات: 7 ذوالقعدہ 1032ھ/2 اکتوبر 1623ء ) پاکستان کے صوبہ سندھ کے متعلوی سادات، شاہ عبداللطیف بھٹائی کے جدِ امجد، معروف صوفی بزرگ اور اعلیٰ کلاسیکی شاعر تھے۔
شجرہ
آپ کا شجرہ یا حسب نسب اس طرح ہے۔ شاہ عبد الکریم بن سید لعل محمد شاہ عرف اللہ شاہ بن سید عبد المومن شاہ عرف مینہہ شاہ بن سید ہاشم شاہ بن سید حاجی شاہ بہ سید جلال محمد عرف جرار شاہ بن سید شرف الدین شاہ بہ سید میر علی شاہ بن سید حیدر شاہ بن سید میر علی شاہ بن سید یوسف شاہ بن سید حسین شاہ بن سید ابراہیم شاہ بن سید علی الجواری شاہ بن سید حسن الکبری بن سید جعفر ثانی بن امام موسى کاظم بن امام جعفر صادق۔ آپ کا نسب سید قمر عباس اعرجی ہمدانی نے اپنی کتاب مدرک الطالب فی نسب آل ابی طالب میں تحریر کیا ہے
حالات زندگی
شاہ عبد الکریم بلڑی والے 20 شعبان 944ھ بمطابق 20 جنوری 1538ء کو سید لعل محمد شاہ عرف اللہ شاہ کے گہر میں پیدا ہوئے۔ شاہ کریم چھوٹے تھے تو آپ کے والد بزرگوار نے وفات پائی۔ آپ بڑے بھائی سید جلال شاہ کی کفالت میں رہے۔ آپ بچپن سے صوفی بزرگوں اور عارفوں کی قربت میں رہے۔ انہیں سماع کا بڑا شوق تھا۔ بچپن میں سماع کی محفلوں میں شریک ہوتے تھے۔ آپ نے مذہبی علوم اور صوفیانہ رموز کا مطالعہ کیا۔ بھائی کی وفات کے بعدانہوں نے ماں کی خدمت اور خاندان کی نگہداشت کی۔ آپ نے شادی بھی کی۔ وہ صوفیانہ کلام میٹھی آواز میں گاتے تھے۔ آپ نے سید یوسف بکھری، مخدوم آدم سمیجو اور مخدوم نوح کی قربت میں سے فیض حاصل کیا۔ مخدوم نوح کے کہنے پر آپ نے بلڑی گاؤں میں رہائش اختیار کی۔ کہتے ہیں کے بھلڑی عورت کا نام تھا جس کی نسبت سے بھلڑی شہر پر نام پڑا اور خود شاہ کریم بھی بھلڑی سے منسوب کیے گئے۔ آپ نماز کے پڑے متقی رہے۔ آپ نے سیر سفر بھی کیا۔ پوری زندگی سادگی میں گزاری۔ آپ کا زیادہ وقت عبادت اور ریاضت میں گذرتا تھا۔ ان کی روحانی زندگی تصوف کی خوشبوء سے مالامال تھی۔ آپ نے تصوف کو سندھ پھیلایا اور کئی لوگ مستفیض ہوئے۔ آپ پڑے ملنسار اور رحمدل تھے۔ آپ سندھی زبان کے اساسی (بنیادی) صوفی شعرا میں سے تھے جنہوں نے بیت کی شاعری کو زندہ کیا اور فروغ دیا، آپ کے کلام میں معرفت اور وحدانت کا عصر بہت زیادہ ہے۔ آپ کے کلام کا مجموعہ شاہ کریم جو کلامسے مشہور ہے۔
مزار
شاہ عبد الکریم بلڑی والے کا مزار ضلع ٹنڈو محمد خان کی تحصیل شاہ عبد الکریم کے قدیم گاؤں سعید پور میں واقع ہے۔ شاہ کریم کا مزار شاہ عبد اللطیف بھٹائی نے 1154ھ میں تعمیر کروایا جس کے لیے اینٹیں ملتان سے لائی گئیں تھی۔
وفات
شاہ کریم نے7 ذوالقعدہ 1032ھ بمطابق 1622ء کو اتوار کے دن 88 سال کی عمر میں وفات پائی۔
حوالہ جات
زمرہ:1536ء کی پیدائشیں زمرہ:1538ء کی پیدائشیں زمرہ:1622ء کی وفیات زمرہ:1623ء کی وفیات زمرہ:سندھی شخصیات زمرہ:سندھی شعرا زمرہ:سندھی صوفیاء زمرہ:صوفی شعرا زمرہ:مغل سلطنت کے صوفیا زمرہ:ہاشمی شخصیات زمرہ:عرب نژاد پاکستانی شخصیات
شعور و احساس
شعور و احساس  مشہور برطانوی مصنفہ جین آسٹن کے انگریزی ناول Sense and Sensibility کا اردو ترجمہ ہے۔ یہ ترجمہ عبد العلیم قدوائی نے کیا ہے اسے قومی کونسل برائے فروغ اردو زبان نئی دہلی نے شائع کیا ہے۔ یہ ناول 1811ء میں تین جلدوں میں شائع ہوا تھا، لیکن دو سو سال سے زائد کی طویل مدت گزرنے کے باوجود بھی اس کی ادبی دل آویزی ، فنی عظمت اور عوامی مقبولیت میں ذرا بھی کمی نہیں آئی جس کی اصل وجہ یہ ہے کہ اس کا پلاٹ ، کردار اور ماحول حقیقی زندگی سے  بھر پور ہیں ۔ اس میں غیر ضروری مبالغہ آرائی اور تخیل کی بے راہ روی سے پرہیز  کیا گیا ہے اور فطرت انسانی کے مختلف پہلووں کی عکاسی دلچسپ انداز میں کی گئی ہے ۔
خواجگان (خواجہ خیل)
250px|تصغیر|بائیں|سوات کے خواجگان (خواجہ خیل) خاندان کا شجرہ نصب خواجگان (خواجہ خیل) خاندان، پشتون قبیلے یوسفزئی سے تعلق رکھتے ہیں جو ضلع سوات اور دیر میں آبادہے، خاص طور پہ سوات کے علاقے چارباغ، بریکوٹ، بانډۍ اور مینگورہ میں اور دیر میں چکدرہ سے اوپر تقریباً سارے یوسفزئی خواجہ زئی سے ہی تعلق رکھتے ہیں۔ یہ خاندان سوات آنے سے پہلے پڑھنے پڑھانے کا کام کرتے تھے اور یوسفزئی قبیلے کے سوات آنے کے بعد انھوں نے تجارت کا پیشہ اختیار کیا تھا جو اج تک چلا آ رہا ہے
دیر میں خواجہ زئی سے ملیزئی آباد ہیں جو پھر ریاست دیر کے شاہی خاندان بھی اس ہی قبیلے سے ٹھہرا۔ تیمرگرہ کے علاقے میں زیادہ تر ملیزئی کے ذیلی شاخ اوسیٰ خیل آباد ہے جو وہاں پہ ملکانہ حیثیت سے بھی رہتے ہیں۔ اخون خیل
قوم دیر کے شاہی قوم ہے جن کا تعلق ملیزئی کے پائندہ خیل قوم سے ہے۔
لہجہ
یہ یوسف زئی پشتوبولتے ہیں جس میں زیادہ تر ش کی بجائے ښ (خین) کا استعمال کرتے ہیں، یعنی پشتون کو پښتون کہتے ہیں اور پشتونخوا کو پښتونخوا بولتے ہیں۔ اس وجہ سے یوسفزئی لہجے کو عام زبان میں سخت پشتو بھی کہا جاتا ہے
سیکیکی
سیکیکی سوازی لینڈ کا ایک شہر جو لوبومبو علاقہ میں واقع ہے۔
مدرسۃ المدینہ
مدرسۃ المدینہ عالمی تنظیم دعوت اسلامی کے اسلامی مدارس کا (سرکاری) مقرر کردہ مخصوص نام ہے۔ دعوت اسلامی کے وہ مدارس جن میں صرف قرآن حفظ اور ناظرہ (دیکھ کر پڑھنا) کی تعلیم دی جاتی ہے، کو دعوت اسلامی کی اصطلاح میں مدرسۃ المدینہ کہا جاتا ہے۔ ان کی تعداد پاکستان سمیت دیگر کئی ممالک میں 5395 سے زاہد ہے۔ اِس وقت مدرستہ المدینہ میں تقریباً 241000  طلباء  تعلیم حاصل کر رہے ہیں
سیکیکی
تفصیلات
سیکیکی کی مجموعی آبادی 6,381 افراد پر مشتمل ہے اور 619 میٹر سطح سمندر سے بلندی پر واقع ہے۔
حوالہ جات
زمرہ:سوازی لینڈ کے آباد مقامات زمرہ:سوازی لینڈ کے نامکمل جغرافیائی مضامین زمرہ:ویکی ڈیٹا سے مطابقت رکھنے والی مختصر تفصیل
مدرسۃ المدینہ
تاریخ
پہلی شاخ کا آغاز 12 ربیع الاول 1411ھ بمطابق یکم اکتوبر 1990ء کو کراچی کے علاقے سبزمارکیٹ (شومارکیٹ) سے ہوا۔ جس کا افتتاح دعوتِ اسلامی امیر علامہ محمد الیاس قادری نے خود کیا۔ بہت جلد اس مدرسہ کے تمام درجوں میں طلبہ و طالبات کے داخلوں کی تعداد مکمل ہو گئی۔ لیکن اب بھی ایک بہت بڑی تعداد داخلوں کی منتظر تھی۔ اس کے سبب اور کم عرصہ میں داخلوں کی کثرت کی وجہ سے جلد ہی اس ضرورت کو محسوس کیا گیا کہ مدرسۃ المدینہ کی مزید شاخیں قائم کی جائیں۔ لہٰذا نومبر 1991ء کو مدرسۃ المدینہ کی دوسری شاخ کراچی کے علاقے نیو کراچی گودھرا کالونی میں اور تیسری شاخ جنوری 1992ء کوسولجربازار نشتر پارک کے قریب میں قائم کی گئی۔ اسی طرح مزید شاخیں باب المدینہ کراچی میں قائم ہوتی رہیں اور پھر دیگر شہروں بلکہ دنیا بھر میں تیزی کے ساتھ مدرسۃالمدینہ کی شاخیں کھلتی چلی گئیں۔ اب تک دنیا بھر میں5395 سے زائد شاخیں قائم ہو چکی ہیں جن میں متفرق تعلیمی شعبہ جات کی شاخیں شامل ہیں۔ تعلیمی شعبہ جات درج ذیل ہیں۔
اغراض و مقاصد
تحریک دعوتِ اسلامی کے زیر انتظام چلنے والے مدارس کا مقصد وہی ہے جودعوت اسلامی کا نعرہ ہے: قرآن کی تعلیم کو عام کرنا ہے اورمسلمان بچیوں اور بچوں کو بااخلاق وباکردار بنانا ہے۔ جس کے لیے قرآن مقدس کو حفظ کرنے، درست تلفظ کے ساتھ دیکھ کرقرآن پڑھنے کے ساتھ ساتھ دعوتِ اسلامی کے امیر علامہ محمدالیاس عطار قادری کے عطاکردہ 40 مدنی انعامات (فرض، سنت، واجب اور مستحبات کی فہرست جن پر عمل کرنے کی تلقین کی جاتی ہے) کے مطابق تربیت کی جاتی ہے۔ تاکہ بچے اور بچیاں بنیادی دینی تعلیم سے بھی آراستہ ہو کر ایک با اخلاق و با کردار حافظ و مبلغ بن کر ابھرے اور معاشرے میں اسلام کی تبلیغ کرے۔
مدرسۃالمدینہ آن لائن
مدرسۃالمدینہ آن لائن انٹرنیٹ کے ذریعے حفظ قرآن، تجوید اورترجمہ قرآن پڑھایا اور عربی زبان سکھائی جا رہی ہے۔